
Par atzinuma sniegšanu nometnei
	




[bookmark: _GoBack]Valsts ugunsdzēsības un glābšanas dienesta (turpmāk – Dienests) Vidzemes reģiona pārvalde (turpmāk – Pārvalde) 2026. gada 11. jūnijā saņēma Jūsu iesniegumu ar lūgumu sniegt atzinumu par telpu atbilstību ugunsdrošības prasībām diennakts nometnes “Muzikālā darbnīca Kraukļos 2026” (turpmāk – Nometne) rīkošanai viesu mājā “Kraukļi”, pēc adreses “Kraukļi”, Salacgrīvas pagastā, Limbažu novadā, LV-4033 (turpmāk – Objekts). 
Pārvalde informē, ka saskaņā ar Ministru kabineta 2009. gada                         1. septembra noteikumu Nr. 981 “Bērnu nometņu organizēšanas un darbības kārtība” 9.5. apakšpunkta prasībām un, ņemot vērā, ka 2026. gada 9. jūnijā Objektā jau tika veikta neplānotā ugunsdrošības pārbaude, Dienesta atzinums Nometnes organizēšanai nav nepieciešams.
Pārvalde informē, ka tai nav iebildumu Nometnes rīkošanai Objektā un  atgādina, ka jāievēro Ministru kabineta 2016. gada 19. aprīļa noteikumu Nr. 238 “Ugunsdrošības noteikumi” noteiktās prasības. Papildus darām Jums zināmu, ka fizisko un juridisko personu pienākums ir nepieļaut ugunsgrēka izcelšanos.

